मकर संक्रांति को लेकर पतंगों से सजे बाजार
शहरमें मकर संक्रांति पर्व की तैयारियां अभी से शुरू हो गई है। पर्व को लेकर बच्चों में काफी उत्साह है। बाजार में बच्चों की पसंदगी विभिन्न रंगों और डिजाइनों की पतंगों की बिक्री के लिए दुकानें भी सज गई है, जिसमें देश के प्रधानमंत्री नरेंद्र मोदी, टीवी सीरियल तारक मेहता का उल्टा चश्मा की पतंग इस बार बच्चों की पहली पंसद है। इसके अलावा देवी-देवताओं, फिल्मी स्टार्स, पूर्व प्रधानमंत्री अटल बिहारी वाजपेयी, पूर्व राष्ट्रपति अब्दुल कलाम, राहुल गांधी, सोनिया गांधी समेत कई नामी हस्तियों के फोटो लगी पतंगे भी बाजार में आई है।
पतंग व्यापारियों ने बताया कि बाजार में प्रधानमंत्री मोदी तारक मेहता का उल्टा चश्मा टीवी सीनियर के फोटो वाली पतंगों की इस बार अधिक मांग है। बरेली के धागे के साथ प्रत्येक पतंग की दर 50 रुपए से 600 रूपए तक है। पतंग के साथ धागा नहीं लेने पर कीमत 2 से 50 रुपए है। फिल्मी स्टार सलमान खां, शारूखा खान, अक्षय कुमार, प्रियंका चौपड़ा समेत कई अभिनेता के फोटो वाली पतंगे भी बाजार में बिक रही है, जो हर किसी को आकर्षण कर रहती है।
तिल से बनी सामग्री की बढ़ी बिक्री
मकरसंक्रांति पर्व को लेकर बाजार में तिलों से बनाई जाने वाली खाद्य सामग्री, सेली की भी बिक्री की बढ़ गई है। उधर, कपड़ा एसोसिएशन के पूर्व अध्यक्ष वजींगराम घांची, उद्यमी कमलसिंह ने मकर संक्रांति पर्व पर पतंग उड़ाने वाले बालकों युवाजनों से आग्रह किया है कि वे पतंगों को उड़ाते समय पक्षियों की जीवन रक्षा के लिए पक्के धागे का उपयोग नहीं करें, ताकि पक्षियों का जीवन पर संकट नहीं आए। साथ ही उन्होंने मकानों की छतों पर सावधानी रखने का आग्रह भी किया है।
शिवगंज. मकरसंक्रांति को लेकर बाजार में बिकने आई प्रधानमंत्री नरेंद्र मोदी के फोटो लगी पतंग।
hin_Deva hin_Deva hin_Deva hin_Deva hin_Deva hin_Deva